Israelsk politiker krever bosetterløfte fra kolleger
Bennet, som leder partiet Bayit Yehudi eller Jødisk hjem, ble grundig kritisert i forrige måned da han sa at han som reservesoldat vil nekte å tvangsevakuere jøder fra bosetninger. Etter flengende kritikk sa han imidlertid at han er motstander av å nekte militære ordrer. På et valgmøte i Kiryat Ono sa Bennet at alle partier bør undertegne et løfte om ikke å tvangsevakuere jøder, skriver The Jerusalem Post. - Min mening er at det aldri vil bli en palestinsk stat mellom Jordan-dalen og Middelhavet, la Bennet til. Jødisk hjem blir betegnet som et parti på ytre høyrefløy i israelsk politikk, men den karakteristikken er Bennet uenig i. - Vi er i virkeligheten det reelle sentrum. Det er Likud som har beveget seg til venstre, sa han, med henvisning til statsminister Benjamin Netanyahus parti.
Alle israelske partier bør skrive under på et løfte om at de aldri vil kaste ut jødiske bosettere, krever høyrepolitikeren Naftali Bennet.